open-index/open-wikipedia-markdown huggingface dataset:
Ժելանիյա հրվանդան

**Ժելանիյա հրվանդան**, հրվարդան Նովայա Զեմլյա կղզեխմբի Հյուսիսային կղզու վրա, դրա հյուսիսային ծայրամասային վերջավորության մոտ։ Անվանվել է Վիլեմ Բարենցի  կողմից 1596 թվականին։ Հրվանդանի մոտ է գտնվում «Ժելանիյա հրվանդան» բևեռային կայանը (1931 թվականից), Հայրենական մեծ պատերազմի ժամանակ հրվանդանի կայանը գնդակոծվել է գերմանական սուզանավերով։

## Բնություն և աշխարհագրություն
Հրվանդանը իրենից ներկայացնում է բեկումնային ժայռ բարձրությունը մինչև 28 մ է, որը միացված է ցամաքին ցածր նեղուցով։ Հյուսիս-արևմուտքից և հարավ-արևելքից Ժելանիյա հրվանդանը թվում է կղզի։ Այն կազմված է թեթև մոխրագույն ավազաքարից, որը ենթարկվում է ուժեղ հողմահարման։ Նեղուցը կազմված է  ավազաքարից որոնք խառնվում են կավի հետ։ Հրվանդանի մոտ հանդիպում են քարեր, իսկ նրանից հյուսիս-արևելք տեղակայված են մի քանի ժայռոտ կղզիներ։ Հրվանդանի շրջանում խորությունները անհավասարաչափ են։ Ժելանիյա հրվանդանից ընդունված է սահման անցկացնել Բարենցի և Կարայի միջև։

## Անվան պատմություն
1596 թվականին Վիլեմ Բարենցի  հոլանդական արշավախմբի քարտեզի վրա հրվանդանի անունը Ժելանիյա էր։ «Ժելանիյայի հրվանդան»  ձևով այն ամրագրվել է ռուսերեն ոչ ճիշտ թարգմանության արդյունքում։ Հրվանդանի վաղնջական պոմորական անունը Դոհոդի էր,այսինքն՝ այն վայրը, որին պոմորական կենդանիների վաճառականները  հասել են Նովայա Զեմլայի արևմտյան ափից։

## Օբեկտներ
* Ժելանիյայի հրվանդանի վրա տեղադրված է Ժելանիա փարոսը։
* «Ժելանիյա հրվանդան» բևեռային  կայանը տեղակայված է նեղուցի վրա, որը Ժելանիյա հրվանդանը կապում է ափին։

## Ծանոթագրություններ

Կատեգորիա:Հրվանդաններ այբբենական կարգով
Կատեգորիա:Ռուսաստանի հրվանդաններ
Կատեգորիա:Բարենցի ծով
Կատեգորիա:Կարայի ծով
Կատեգորիա:Արխանգելսկի մարզ
Կաձույո Սեձիմա

**Կաձույո Սեձիմա**(|妹島 和世|, ), ճապոնացի ճարտարապետ

## Կյանք և արվեստ
Կաձույո Սեձիման ճարտարապետություն է ուսումնասիրել Նիհոն Ձենսի Դայգակուի օրիորդաց մասնավոր համալսարանում և ավարտել է դասընթացը 1981 թվականին։ Նույն տարվանից նա սկսել է աշխատել ճարտարապետ Տոյոո Իտոյի գրասենյակում։ 1987 թվականին Կաձույոն սկսել է անկախ գործունեություն և բացել Kazuyo Sejima & Partner բյուրոն։ Ռյուե Նիշիզավայի հետ, ով ի սկզբանե իր աշխատակիցներից մեկն էր, Կաձույոն 1995 թվականից ղեկավարում է Տոկիոյում գործող SANAA ճարտարապետական ընկերությունը։ Նույն 1995 թվականին նա սկսել է դասավանդել Նիհոն Դզենսի Դայգակուի համալսարանում։

Այժմ նա Կեյոյի համալսարանի պրոֆեսոր է և Ճապոնիայի կանանց համալսարանում հրավիրված պրոֆեսոր։

Կաձույո Սեձիմայի կողմից մշակված ճարտարապետական նախագծերը, համատեղում են ամենաարդիական ոճային լուծումները և ազատ տարածության զգացումը։ Նրա մյուս ստեղծագործությունների թվում պետք է նշել Նյու Յորքի ժամանակակից արվեստի նոր թանգարանի շենքը։

Կաձույո Սեձիման դարձել է առաջին կինը, ով ղեկավարել է Վենետիկի ճարտարապետության բիենալեն 2010 թվականին։

Ամերիկյան արվեստների և գրականության ակադեմիայի արտասահմանյան պատվավոր անդամ։

Նա մի շարք միջազգային ճարտարապետական մրցանակների դափնեկիր է, այդ թվում ՝ Թոմաս Ջեֆերսոնի անվան հիմնադրամի մեդալ (2019), Պրիցկերի մրցանակ (2010) և Շվեդիայի Արվեստի թագավորական ակադեմիայի Ռոլֆ Շոկ մրցանակ (2005 ) (բոլոր երեքը ՝ Ռյո Նիշիզավայի հետ)։ Օքսֆորդի պատվավոր դոկտոր (2016)։

## Նախագծեր
* N թանգարան, Վակայամա 1997
* O-թանգարան, Նագանո  1999
* Պլամգրոուվ հյուրանոց, Տոկիո 2003
* Քրիստիան Դիոր Բիլդինգ, Մինատո (Տոկիո) 2004
* 21-րդ դարի ժամանակակից արվեստի թանգարան, Կանաձավա
* Տոլեդոյի արվեստի թանգարան, Օհայո (ԱՄՆ) 2005
* Ցոլֆերայն-կուբուս, Էսսեն 2005
* Նոր ժամանակակից արվեստի թանգարան, Նյու Յորք
* «Ռոլեքս» ուսումնական կենտրոն, Լոզան 2010

[մինի|[Տյոֆու քաղաքի ոստիկանության բաժանմունք, Տոկիոյի պրիֆիկտուրա]]
մինի|Ցոլլֆերայն-Կուբուս
[մինի|21-րդ դարի ժամանակակից արվեստի թանգարան, [Կանաձավա, 2004]]
[մինի|«Սերպետայն» պատկերասրահի տաղավար, [Լոնդոն 2009]]

## Ծանոթագրություններ

## Գրականություն
* Walter Niedermayr: *Kazuyo Sejima + Ryue Nishizawa/Sanaa*, Verlag Hatje Cantz, Ostfildern 2007, ISBN 978-3-7757-1890-5

## Արտաքին հղումներ
* Պաշտոնական էջ 
* STORIES OF HOUSES: House in a Plum Grove (Tokyo), by Kazuyo Sejima
* 2010 Pritzker prize
* Ryue Nishizawa and Kazuyo Sejima win 2010 Pritzker Architecture Prize fastcompany.com

Կատեգորիա:20-րդ դարի ճարտարապետներ
Կատեգորիա:Կին ճարտարապետներ
Կատեգորիա:Ճապոնացի ճարտարապետներ
Ռոբերտ Յանգ

**Ռոբերտ Յանգ** (, ), ամերիկացի դերասան, ով իր կարիերայի ընթացքում աշխատել է հեռուստատեսությունում, ռադիոյում և կինոյում, երեք «Էմմի», ինչպես նաև «Ոսկե գլոբուս» և BAFTA մրցանակների դափնեկիր։

## Կյանքն ու կարիերան
Ռոբերտ Ջորջ Յանգը առաջնելույթ է կատարել 1931 թվականին և հաջորդ երկու տասնամյակները նկարահանվել է բացառապես կինոֆիլմերում, ընդհանուր առմամբ գրեթե իննսուն ֆիլմում։  Յանգը հաճախ խաղացել է «Լավ տղաների» և գլխավոր հերոսուհիների ամուսինների դերերը երեսուներկու տարբեր մելոդրամներում, իսկ հաջորդ տասնամյակում ավելի բազմազան դերեր են խաղացել տարբեր ժանրերում։ 1954 թվականին նա լիովին հրաժարվել է կինոյում կարիերայից և աշխատանքի է անցել հեռուստատեսությունում։ Չնայած նա նկարահանվել է տասնյակ ֆիլմերում, Յանգը ազգային ճանաչման է հասել «Հայրը ավելի լավ գիտի»(1954-1960) երկարամյա հեռուստասերիալում մարմնավորած գլխավո դերի շնորհիվ, որը նրան աժրանացրել է է երկու «Էմմի» մրցանակի 1957 և 1958 թվականներին։

1960 թվականին Ռոբերտ Յանգն արժանացել է Հոլիվուդյան «Փառքի ծառուղում» միանգամից երեք աստղերի, հեռուստատեսության, ֆիլմի և ռադիոյի բնագավառում ունեցած ավանդի համար։

Հաջորդ տարի նա վերադարձել է հեռուստատեսություն՝ «Պատուհան դեպի գլխավոր փողոց» սերիալի գլխավոր դերակատարմամբ, որը փակվել է մեկ եթերաշրջանից հետո և մի քանի տարի ավելի քիչ ակտիվ է աշխատել։ 1969 թվականին նա էկրաններին է վերադարձել «Դոկտոր Մարկուս Ուելբին»(1969-1976) հեռուստասերիալի գլխավոր դերակատարմամբ, որն նրան շնորհել է «Ոսկե գլոբուս» և ևս մեկ «Էմմի»։

Յանգը ամուսնացած էր Բեթի Հենդերսոնի հետ, և նրանք ունեին չորս դուստր, ինչպես նաև վեց թոռ և երկու ծոռ։ Նա մահացել է 1998 թվականի հուլիսի 21-ին՝ շնչառության կանգից և թաղվել Կալիֆոռնիա նահանգի Գլենդեյլ քաղաքի Ֆորեստ Լաուն գերեզմանատանը։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ

Կատեգորիա:20-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Հոլիվուդյան փառքի ծառուղի
Հալմահերա

**Հալմահերա** (հնացած՝ Ջայլոլո*, Ջիլոլո,, Հալմահերա, Հալմահեյրա*) (), կղզի Մալայան կղզեխմբում, Մոլուքյան կղզիներից ամենամեծը, պատկանում է Ինդոնեզիային:

## Ստուգաբանություն
Կղզու անունը ծագել է մալայերեն լեզուներից, թարգմանության մեջ նշանակում է մեծ երկիր։ Կղզու անվանումը տվել են մերձակա կղզիների բնակիչները, որոնք փոքր են տվյալ կղզու համեմատ։

## Աշխարհագրություն
մինի|Հալմահերայի տեղագրություն

Տարածքը 17,780 կմ² է։ Պատկանում է հյուսիսային Մոլլուքյան կղզիներին:Վարչականորեն նշանակված է Հյուսիսային Մոլլուքա նահանգում։ Կղզու ռելիեֆը լեռնային է (բարձրությունը՝ մինչև 1560 մ - ակտիվ հրաբուխ Գամկոնորա)։ Կղզին գտնվում է նաև հյուսիսում գտնվող ակտիվ հրաբուխներ Դուկոնոն և կղզու հյուսիսարևմտյան մասում գտնվող Իբուն։

Կլիման Հասարակածային է։ Ողջ տարվա ընթացքում ափի ջերմաստիճանը 25-28&nbsp;°C է, տեղումները տարեկան 2000-3000 մմ են։ Մշտադալար անտառներ։

## Պատմություն
Նոսրաբնակ Հալմահերայի բարեկեցությունը երկար ժամանակ կախված էր Թեռնատե կղզիներից և արևմուտքում գտնվող Թիդորե կղզիներից։ Այս կղզիներում ազդեցիկ թագավորություններ գոյություն ունեին մինչև հոլանդական Օստ-հնդկական ըկերության գալուստը, որը գաղութացրեց ամբողջ կղզեխումբը։

Երկրորդ համաշխարհային պատերազմի տարիներին Ճապոնիայի ռազմական բազան գտնվում էր Հալմահերի վրա։

1999- 2000 -ական թվականներին Հալմահերում բռնի բախումներ տեղի ունեցան քրիստոնյաների և մուսուլմանների միջև։ Հազարավոր մարդիկ մահացել են կրոնական բախման արդյունքում։

## Բնակչություն
մինի|Հալմահերայի բնակիչ

Բնակչությունը (1995 թվականին) 162 728 բնակիչ։ Բնակչությունը մոտավորապես հավասարապես բաժանված է մուսուլմանների և քրիստոնյաների (ըստ այլ աղբյուրների՝ մուսուլմաններ 80% -ը և քրիստոնյաներ 20% -ը)։

Բնիկ ժողովուրդը խոսում է պապուասյան (Հյուսիսային Հալմահերի լեզուներ) և ավստոնեզիական լեզուներով (Հարավաֆիկյան լեզուներ)

## Տնտեսություն
Արևադարձային գյուղատնտեսություն, կոկոսյան արմավենու տնկադաշտ։ Ոսկու, նիկելի և կոբալտի արդյունահանում։

## Գրականություն
* Джайло́ло (Хальмахера) // Демосфен — Докембрий. — М. : Советская энциклопедия, 1952. — С. 200. — (Большая советская энциклопедия : [в 51 т.] / гл. ред. Б. А. Введенский ; 1949—1958, т. 14):

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Կղզիներ այբբենական կարգով
Կատեգորիա:Հալմահերա
Կատեգորիա:Մոլուքյան կղզիներ
Սթենֆորդ Ուայթ

**Սթենֆորդ Ուայթ** (, ), ամերիկացի ճարտարապետ։

1879 թվականին Չարլզ Ֆոլեն Մաքքիմի և Ուիլյամ Ռաթերֆորդ Միդի հետ հիմնադրել է «Մակքիմ, Միդ ընդ Ուայթ» ընկերությունը, որը 19-րդ և 20-րդ դարերում ԱՄՆ-ում համարվել է ամենաազդեցիկ ճարտարապետական ընկերությունը։ Ուայթը բոզար ոճի կողմնակից էր, նախագծել է ինչպես էլիտայի մասնավոր տներ, այնպես էլ հասարակական, կրթական և կրոնական շենքեր։ Ուայթի ամենահայտնի նախագծերն են` Վաշինգտոնի կամարը և երկրորդ Մեդիսոն Սքուեր Գարդենը։

## Կենսագրություն
Ստենֆորդ Ուայթը ծնվել է հանրահայտ իրավաբան, լրագրող և Շեքսպիրի ստեղծագործությունները հետազոտող Ռիչարդ Գրանտ Ուայթի ընտանիքում։ Ստենֆորդը ստացել է գերազանց կրթություն։ Սովորել է մասնավոր դպրոցներում, պարապել է դասուսույցների մոտ, ավարտել է Նյու Յորքի համալսարանը։ Ավարտելուց հետո Ուայթը աշխատել է Չարլզ Գամբրիլի և Հենրի Գոբսոն Ռիչարդսոնի ճարտարապետական ընկերություններում և որպես Ռիչարդսոնի գլխավոր օգնական, նրան օգնել է Բոստոնում գտնվող Սուրբ Երրորդություն եկեղեցու աշխատանքներում։

1878-1880-ական թվականներին Ուայթը շրջագայել էր Եվրոպայում, ուսումնասիրել տեղի ճարտարապետությունը։ Վերադառնալով ԱՄՆ՝ նա Չարլզ Մաքքիմի և Ուիլյամ Միդի հետ հիմնել էր «Մակքիմ, Միդ ընդ Ուայթ» ճարտարապետական ընկերությունը։ 19-րդ դարի վերջին Ուայթը մասնակցություն էր ունեցել Արևելյան ափին կառուցվող մի շարք շենքերի նախագծմանը, հիմնականում՝ Նյու Յորքում։  Այն բաղկացած էր բազմաթիվ էլիտար ակումբներից և գեղարվեստական ընկերություննեից։

1884 թվականին Ուայթը ամուսնացել էր Բեսի Սմիթի հետ և ունեցել որդի՝ Լոուրենս Գրանթ Ուայթը։ 1906 թվականին Մեդիսոն Սքուեր Գարդենի տանիքում, որի նախագծման աշխատանքներով զբաղվել էր Ուայթը, երաժշտական ներկայացման ընթացքում նրան գնդակահարել է միլիոնատեր Հարի Թոուն։ Սպանության պատճառը Ուայթի սիրավեպն էր Թուի կնոջ՝ երիտասարդ դերասանուհի և մոդել Էվելին Նեսբիթի հետ։ Սպանությունը լայն տարածում էր ստացել մամուլում, իսկ Թոուի դատավարությունը թերթերի կողմից անվանվել էր «Դարի դատավարություն»։ Իր հարստության և կապերի շնորհիվ Թուին հաջողվել էր խուսափել բանտից, սպանության պահին նա անմեղսունակ էր ճանաչվել, տեղափոխվել էր հոգեբուժարան և ազատվել 1913 թվականին։

## Աշխատանք

Պատկեր:Washington Square by Matthew Bisanz.JPG|Վաշինգտոն Սքվեր կամար (1889)
Պատկեր:Madison Square Garden 1890-2.jpg|Երկրորդ Մեդիսոն Սքուեր Գարդեն (1890)
Պատկեր:Rosecliff (1308020662).jpg|Ռոուզկլիֆի կալվածքը Նյուպորտում (1902)


## Ծանոթագրություններ

## Արտաքին հղումներ
* Stanford White. The New York Historical Society

Կատեգորիա:Ամերիկացի ճարտարապետներ
Կատեգորիա:Ամերիկացի նկարիչներ
Սփրինգֆիլդ (Մասաչուսեթս)

**Սփրինգֆիլդ** (), քաղաք Ամերիկայի Միացյալ Նահանգներում։ Մասաչուսեթս նահանգի Հեմփդեն շրջանի վարչական կենտրոնն է։ Ընկած է Կոնեկտիկուտ գետի ափին (այդ գետի ափին գտնվող բնակավայրերից ամենախոշորն է)։ 2010 թվականի մարդահամարի տվյալներով բուն քաղաքի բնակչության թվաքանակը եղել է 153&nbsp;060, իսկ նրա մետրոպոլիսային տարածքինը, ամբողջությամբ վերցրած՝ 698&nbsp;903: Այդ ցուցանիշով Սփրինգֆիլդը երրորդ տեղն է զբաղեցնում Մասաչուսեթս նահանգում, չորրորդ տեղը՝ ամբողջ Նոր Անգլիա տարածաշրջանում, որում ընդգրկված է ամերկյան չորս նահանգ (Բոստոն, Վուսթեր ու Փրովիդենս քաղաքներից հետո)։ Սփինգֆիլդ անվանումը կրող ամերիկյան բազմաթիվ քաղաքներից առաջինն է, որին տրվել է այդ անվանումը։ 1861 թվականին Սփրինգֆիլդում է Ջեյմս Նեյսմիթը հայտնագործել բասկետբոլ մարզախաղը։ Կոնեկտիկուտ նահանգի վարչական կենտրոն Հարթֆորդի և Սփրինգֆիլդի միջև ընկած տարածքը՝ մոտավորապես  38,5&nbsp;կիլոմետր ձգվածությամբ, պատկերավոր կերպով անվանում են «*Իմացության (գիտելիքի) միջանցք*»՝ նկատի առնելով, որ այդտեղ գործում են 32 համալսարան ու բազմաթիվ քոլեջներ՝ ընդհանուր առմամբ 160 հազարից ավելի ուսանողներով։ Այդ քաղաքում են գործում *Smith & Wesson* և *Big* ընկերությունների գլխավոր գրասենյակները։

Մասաչուսեթսյան Սփրինգֆիլդը համբավվել է նաև նրանով, որ այստեղ է գտնվում Ամերիկայի Միացյալ Նահանգների ամենախոշոր քաղաքային զբոսայգիներից մեկը՝ Ֆորեսթ Պարկը։

## Կլիմա

## Անվանի անձինք
* Ջոն Բրաուն
* Թիմոթի Լիրի (* 1920--† 1996), հոգեբան և գրող
* Ռիչարդ Հեք (* 1931), քիմիկոս
* Ալեն Քեյ (* 1940), ինֆորմատիկայի անվանի մասնագետ
* Ջերոմ Ափթ (* 1949), աստղագնաց
* Կուրտ Ռասել (* 1951), դերասան
* Էդվարդ Ցանգ Լու (* 1963), ֆիզիկոս և աստղագնաց
* Քլոյե Սավինյի (* 1974), դերասանուհի, ֆոտոմոդել

## Քույր քաղաքներ
* Բրաչիլիանո, Սալեռնո, Իտալիա
* Տակիկավա, Հոկայդո, Ճապոնիա
* Թրալի, Քերրի, Իռլանդիա

## Գրականություն
* 
* 

## Պատկերասրահ

Memorial Bridge entering Springfield MA.jpg|
Springfield Union Station, July 2016.jpg|
The Republican Building, Springfield, Massachusetts.jpg|
Springfield City Library, Central Branch.jpg|
City Hall - Springfield, MA - DSC03296.JPG|
Connecticut River Walk Park, Springfield MA.jpg|
Barney Mausoleum in Forest Park - Springfield MA - Flickr - Rusty Clark.jpg|
UnityChurch.jpg|
Tower Square (BayState West, MassMutual Tower), Springfield, Massachusetts.jpg|
Monarch Place as seen from Steiger Park during day, Springfield, Massachusetts.jpg|
Basketball Hall of Fame, Springfield MA.jpg|
Sacred Heart Church, Springfield MA.jpg|


## Ծանոթագրություններ

## Արտաքին հղումներ
* *  Oficiální stránky města 
* City of Springfield, Massachusetts Official city website
* Greater Springfield Convention and Visitors Bureau
* Springfield Chamber of Commerce
* King's Handbook of Springfield, 1884.
* Historical Maps of Springfield  from the Norman B. Leventhal Map Center at the Boston Public Library

Կատեգորիա:ԱՄՆ-ի բնակավայրեր
Կատեգորիա:Մասաչուսեթսի քաղաքներ
OnePlus 6

**OnePlus 6**, սմարթֆոնը արտադրել է OnePlus ընկերությունը, այն ներկայացվել է 2018 թվականին։ Սմարթֆոնի մարմինը ամբողջովին ապակի է ՝ ի տարբերություն նախորդների։

## Տեխնիկական տվյալներ

### Տեսախցիկ
DxoMark- ը սմարթֆոնի ֆոտոխցիկը գնահատել է 96 միավոր, ֆոտո ռեժիմը վաստակեց 100 միավոր և 87 միավոր վաստակեց վիդեո ռեժիմը։

### Պաշտպանություն
Ընկերության տվյալներով ՝ OnePlus 6-ը անջրանցիկ և փոշեկայուն է, բայց մոդելը չունի IP սերտիֆիկացում։

## Խնդիրները
2018 թվականի հուլիսին սկսեցին հայտնվել տեղեկություններ այն մասին, որ ետին կափարիչի վրա ձայնի անջատիչի կողքին առանց ֆիզիկական ազդեցության առաջանում է ճեղք։
Միևնույն ժամանակ, օգտվողները սկսեցին բողոքել սոցիալական ցանցերում էկրանի թարթելու մասին։ Ըստ օգտագործողների, խնդիրները սկսվել են OxygenOS 5.1.8 թարմացումից հետո։ Խնդիրը լուծված է OxygenOS 5.1.11-ում։

## Վաճառք
Ընկերության տվյալներով ՝ OnePlus 6 – ը վաճառքի առաջին իսկ օրը գրավեց առաջնություն դառնալով OnePlus սարքի ամենաարագ վաճառվող սմարթֆոնը։

2018 թվականի հունիսին ընկերությունը հայտարարեց, որ 22 օրվա ընթացքում վաճառել է 1 միլիոն OnePlus 6 սմարթֆոն։

## Ծանոթագրություններ

## Արտաքին հղումներ
* OnePlus 6

Կատեգորիա:Հեռախոսակապ
Կատեգորիա:Սմարթֆոններ
Թոմաս Վուլներ

**Թոմաս Վուլներ** (, ), անգլիացի քանդակագործ, բանաստեղծ։ Թոմաս Վուլները Պրեռաֆայելիտների անդամ էր և Ալֆրեդ Թեննիսոնի մտերիմ ընկերը։

## Կենսագրություն
[200px|մինի|ձախից|Պրն. Սթեմֆորդ Ռաֆլզի արձանի կրկնօրինակ, քանդակել է Թոմաս Վուլները: Ռաֆլզը համարվում է ժամանակակից [Սինգապուրի հիմնադիրը:]]

Թոմասը ծնվել է Անգլիայի Սաֆոլկ քաղաքում։ 1843 թվականից Թոմասը իր աշխատանքները ցուցադրել է Լոնդոնի Գեղարվեստի թագավորական ակադեմիայում։ 1875 թվականին Թոմասը ընտրվել է Գեղարվեստի թագավորական ակադեմիա (Լոնդոն) յի անդամ։

Թոմաս Վուլները չէր կիսում նախառաֆայելացիների սերը միջնադարի նկատմամբ, բայց նա լիովին համաձայն էր «Բնությանը նվիրվածության» սկզբունքին, որը հռչակվել էր դեռևս Ջոն Ռասկինի կողմից։

Իր գործերում Վուլները հենց սկզբից հատուկ ուշադրություն էր դարձնում գեղարվեստական մանրուքներին։ Թոմաս Վուլները համբավ ձեռք բերեց իր կիսանդրիների և փորագրությունների շնորհիվ։ Նա ստիպված որոշ ժամանակով արտագաղթել էր Ավստրալիա, բայց հետո վերադարձել էր Մեծ Բրիտանիա, որտեղ իրեն հռչակել էր քանդակագործ և արվեստի ստեղծագործությունների առևտրական։ Առավել հայտնի քանդակներից են «Քաղաքակրթություն»  ()  և «Վիրջիլիա» քանդակները, որտեղ Վուլները փորձել է պատկերել մարդու լարված վիճակն ու մարդկային կրքերի դինամիկան։ Վիրջիլիան () Ուիլյամ Շեքսպիրի Կորիոլան (ողբերգություն)ան  ()  ողբերգության գլխավոր հերոսի կինն է, Շեքսպիրը փոխառել է Պլուտարքոսի ձեռագրի սյուժեն, որը պատմում է հռոմեական գեներալ Կորիոլանուսին (5-րդ դար) և նրա պայքարը ապստամբների հետ։

Վուլները նաև բանաստեղծ է եղել, ով ժամանակին ունեցել է որոշակի համբավ։ Վուլների առաջին բանաստեղծությունը՝ «Իմ գեղեցիկ տիկինը» (), տպագրվել է 1850 թվականին «Ռոստոկ» ամսագրում, պրեռաֆայելիտների բնորոշ պտուղ է։ Այնուհետև նա հրաժարվում է նախառաֆայելական աշխարհայացքից՝ հօգուտ դասական ձևերի, որը դրսևորվել է Պիգմալիոն (), «Սիլենուս» () և հետագա այլ բանաստեղծություններում։

Վուլները, աշխատելով Պակի արձանի վրա, անցկացրել է մարդկանց և կենդանիների ականջային խխունջի համեմատություն, որի արդյունքում նա նախ նկարագրել է կառուցվածքը, որը հետագայում կոչվել է «դարվինյան թմբիկ»։

1864 թվականին Վուլներն ամուսնացել է Ալիս Վուլների հետ։ Սկզբում նա սիրահարված էր Ալիսայի քրոջը՝ Ֆանին, բայց վերջինս նախընտրել է Վուլների գործընկերոջը՝ պրեռաֆայելիտ Ուիլյամ Հանթին։

## Ծանոթագրություններ

## Արտաքին հղումներ
* Список работ
* Краткая биография

Կատեգորիա:1825 ծնունդներ
Կատեգորիա:1892 մահեր
Կատեգորիա:Անձինք այբբենական կարգով
Կատեգորիա:Բրիտանացի բանաստեղծներ
Կատեգորիա:Բրիտանացի գրողներ
Կատեգորիա:Դեկտեմբերի 17 ծնունդներ
Կատեգորիա:Լոնդոն քաղաքում մահացածներ
Կատեգորիա:Հոկտեմբերի 7 մահեր
Կատեգորիա:Նկարիչներ այբբենական կարգով
Կատեգորիա:Պրեռաֆայելիտներ
Կատեգորիա:Քանդակագործներ այբբենական կարգով
I Want It That Way

**«I Want It That Way»** (), *[[Backstreet Boys]]* խմբի «Millennium» երրորդ ստուդիական ալբոմի առաջին սինգլը։ «I Want It That Way» խմբի՝  ամենամեծ հաջողությունն ունեցած սինգլն է։ Այն գլխավոր է հիթ-շքերթներ աշխարհի բազմաթիվ երկրներում, արժանացել է բազմաթիվ մրցանակների, այդ թվում՝ *[[MTV]]* ալիքի, *[[Billboard]]* ամսագրի մրցանակները և այլն։ Երգը ներկայացվել է «Գրեմմի» մրցանակի երեք անվանակարգերում։

## Ստեղծման պատմություն
Երգի տեսքտում օգտագործվում են միայն ընդհանրական արտահայտություններ, այդ պատճառով դժվար է որոշել նրա իմաստը։ Ըստ Հաուի Դորոուի՝ «Ահա թե ինչ է տեղի ունենում, երբ դու դիմում ես շվեդ երգահաններին՝ սուպեր-հիթ ստեղծելու համար։ Անգլերենը նրանց համար մայրենի լեզու չէ։ Այդ պատճառով մենք անպայման ունենք թարգմանության դժվարություններ»։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:UK Singles Chart գլխավորած սինգլներ
Հեծանիվ հափշտակողները

**«Հեծանիվ հափշտակողները»** (), 1948 թվականին ռեժիսոր Վիտտորիո դե Սիկայի կողմից նկարահանված իտալական դրամա, Լուիջի Բարտոլինի համանուն ստեղծագործության էկրանավորումը։ Համարվում է Իտալական նեոռեալիզմի դասականներից։

Ընդգրկված է IMDb վարկածով 250 լավագույն ֆիլմերի ցանկում։

## Սյուժե
Գործողությունները տեղի են ունենում 1940-ական թվականների հետպատերազմական Իտալիայում։ Երկու երեխաների գործազուրկ հայր Անտոնիո Ռիչչին երկար փնտրելուց հետո վերջապես գտնում է աֆիշ փակցնողի աշխատանք։ Աշխատանքի անցնելու համար, սակայն, Անտոնիոյին հեծանիվ էր անհրաժեշտ։ Անտոնիոն ուներ հեծանիվ, սակայն այն գրավ էր դրել, որպեսզի ինչ-որ չափի գումար ստանար և տան համար ուտելիք գներ։

Հեծանիվը գրավից հանելու համար Անտոնիոյի կին Մարիան գրավ է դնում իր օժիտից ունեցած վերջին արժեքավոր իրը՝ վեց վուշե սավանները։ Առաջին աշխատանքային օրվա ժամանակ, մինչդեռ Անտոնիոն փորձում էր փակցնել Ռիտա Հեյուորթի պատկերով աֆիշը, հեծանիվը գողանում են։ Անտոնիոն իր որդու՝ Բրունոյի հետ ուղևորվում է անհույս փնտրտուքի։

Ֆիլմը դիտողները Հռոմը տեսնում են հոր և որդու աչքերով, հակասական հարուստ և միաժամանակ հավերժ աղքատ քաղաք։ Հենց հեծանիվի փնտրտուքներն էլ կազմում են ֆիլմի հիմնական սյուժեն։ Տեղ-տեղ թվում է, որ Անտոնիոն ուր որ է կգտնի կորցածը, սակայն ամեն անգամ հույսը փոխարինվում է հիասթափությամբ։

Ի վերջո, հասկանալով, որ ընտանիքին սպառնում է սովը, ճարահատյալ Անտոնիոն ինքն է փորձում գողանալ ուրիշի հեծանիվը, բայց բռնվում է։ Այդ ամենը տեղի է ունենում փոքրիկ Բրունոյի աչքի առաջ, այդ պատճառով հեծանիվի տերը ներում է Անտոնիոյին, կարծելով, որ բռնվելը արդեն իսկ ստորացուցիչ էր։

Ֆիլմն ավարտվում է ողբերգական կերպով․ Անտոնիոն մնում է առանց ոչնչի, ինքը գողի կարգավիճակում և առանց հավատի վաղվա օրվա նկատմամբ։

## Դերերում
* Լամբերտո Մաջորանի — Անտոնիո Ռիչչի
* Էնցո Ստայոլա — Բրունո Ռիչչի
* Լիանելլա Կարրելլ — Մարիա Ռիչչի
* Ջինո Սալտամերենդա — Բայոկկո
* Վիտտորիո Անտոնուչչի — գող

## Ընկալում և մշակութային ազդեցություն
Ֆիլմը վաղ նեոռեալիզմի վառ դրսևորումներից է։ Պարզ սյուժե, նման լրագրային ռեպորտաժի և ոչ պրոֆեսիոնալ դերասանների վառ խաղը գրավում է դիտողի ուշադրությունը։ Քննադատ Բոսլի Կրուոտերը (Նյու Յորք Թայմս ամսագիր, 1949) գրում էր․
Մարլեն Խուցիևը այսպես էր խոսել դե Սիկայի ֆիլմի մասին․

Կինոնկարը մեծ ազդեցություն է թողել համաշխարհային կինոյի զարգացման վրա, շատ անգամ ներգրավվել և հիշատակվել է լավագույն ռեժիսորների և լավագույն ֆիլմերի ցուցակներում։

## Մրցանակներ
մինի|313x313փքս|Անտոնիո և Բրունոն առավոտյան տանից դուրս գալուց առաջ
Կինոնկարը շահել է պատվավոր Օսկար (1950) մրցանակը, BAFTA մրցանակը, Լոկառնոյի կինոփառատոնի ժյուրիի հատուկ մրցանակը և այլ բազմաթիվ մրցանակներ։

* 1950 — Օսկար մրցանակ
** Պատվավոր մրցանակ
* 1950 —BAFTA մրցանակ
** Լավագույն ֆիլմ
* 1950 —  Ոսկե գլոբուս մրցանակ
** Լավագույն արտասահմանյան ֆիլմ

### Թեկնածու
* 1950 — Օսկար թեկնածու
** Լավագույն սցենար— Չեզարե Ձավատինի

## Ծանոթագրություններ

## Արտաքին հղումներ
*   
*   
*   

Կատեգորիա:1948 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Դրամա ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Հռոմում նկարահանված ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր հայր-որդի հարաբերությունների մասին
Մարկուս Գոլդման

**Մարկուս Գոլդման** (, ), հրեական ծագմամբ ամերիկացի բանկիր, «Գոլդման Սաքս» ֆինանսական ընկերության հիմնադիր։

## Կենսագրություն
Ծնվել է կենտրոնական Գերմանիայի Բուրգփրեփախ քաղաքում՝ Վոլֆ և Էլլա Գոլդմանների ընտանիքում։ 1884 թվականի հեղափոխության պատճառով 27 տարեկանում գաղթել է ԱՄՆ։ Սկզբնական շրջանում Մարկուս Գոլդմանը եղել է շրջիկ վաճառական։  1850 թվականից ապրել է Ֆիլադելֆիայում, որտեղ ունեցել է հագուստի խանութ։ Ֆիլադելֆիայում նա ծանոթացել է իր ապագա կնոջ՝ Բերտա Գոլդմանի հետ, որը ազգանվակից էր իրեն, գաղթել էր Բավարիայից և ապրուստի միջոց վաստակում էր ասեղնագործություն ու կար անելով։
1860 թվականին արդեն ունեցել է հինգ երեխա, որոնք ունեցել են  համապատասխանաբար 6000 և 2000 դոլար արժողությամբ անշարժ և շարժական գույք։

1869 թվականին ընտանիքը տեղափոխվել է  Նյու Յորք, որտեղ Մարկուս Գոլդմանը բացել է բրոքերային գրասենյակ. վաճառել էր ոսկու խանութների հաճախորդների պարտքերի ստացականները։ Նրա տարեկան եկամուտը կազմել է մոտ 250 հազար դոլար։

13 տարի Գոլդմանը աշխատել է մենակ՝ առանց գործընկերների։ 1882 թվականին, երբ ընկերության շրջանառությունը կազմել է մոտ 30 մլն դոլար, նա հրավիրել է գործընկեր։ Դա Սամուել Սաքսն էր՝ Գոլդմանի կրտսեր դստեր՝ Լուիզայի ամուսինը։ Ընկերությունն անվանվել է «M. Goldman & Sachs»:

1885 թվականին բիզնեսին միացել է հիմնադրի որդին՝ Հենրին և մյուս փեսան՝ Լյուդվիգ Դրեյֆուսը, ու ընկերությունն անվանվել է«Goldman, Sachs & Co»:

Մարկուս Գոլդմանը ակտիվորեն զբաղվել է բարեգործությամբ, մասնավորապես արձագանքել է Ռուսաստանից գաղթականներին օգնելու կոչին, որոնք ԱՄՆ էին եկել առանց ապրուստի միջոցի։

Մարկուս Գոլդմանը մահացել է  1904 թվականի հուլիսի 20-ին։

## Ծանոթագրություններ

## Գրականություն
*

## Արտաքին հղումներ
* Маркус Голдман

Կատեգորիա:Ամերիկացի գործարարներ
Կատեգորիա:Գերմանիայի հրեաներ
Կատեգորիա:Ամերիկացի ձեռնարկատերեր
Կատեգորիա:Ամերիկացի ֆինանսիստներ
Կատեգորիա:Ամերիկացի բանկիրներ
Հարավային Սինայ

**Հարավային Սինայ**  (արաբ. جنوب سيناء‎,*Հանուբ-Սինա*), մուհաֆազա Եգիպտոսի արաբական Հանրապետությունում։ Վարչական կենտրոնը Աթ-Տուր քաղաքն է։ Գտնվում է երկրի հյուսիս-արևելքում, Սինայի թերակղզու հարավային մասում և գտնվում է Հյուսիսային Սինայի հարավում։ Հարավարևելյան կողմը ողողվում է Աքաբ ծովածոցի, իսկ հարավ-արևմտյան կողմը` Սուեզի ջրանցքի ջրերով։

## Վարչական բաժանում
Մուհաֆազան կազմված է 5 վարչական կենտրոններից (շրջաններից), 8 քաղաքներից, 8 տեղական գյուղական համայնքներից և 81 բեդվինական բնակավայրերից։ Մուհաֆազայի կենտրոններն են.

* Թաբա
* Նուվեյբա
* Դահաբ
* Ռաս-Սիդր
* Շարմ-էլ-Շեյխ
* Սենթ-Քաթրին
* Աթ-Տուր

## Ծանոթագրություններ

## Արտաքին հղումներ
* South Sinai Governorate  Official website

Կատեգորիա:Եգիպտոսի վարչական բաժանում
Կատեգորիա:Եգիպտոսի մուհաֆազաներ
Կրալովեգրադեցկի երկրամաս

**Կրալովեգրադեցկի երկրամաս** (), վարչական միավոր Չեխիայի հանրապետությունում, գտնվում է պատմական Բոհեմիա մարզի հյուսիս-արևելքում։ Երկրամասի վարչական կենտրոնը Արևմտապրահյան շրջանն է։

## Աշխարհագրությունը
Երկրամասում են Իսպոլինյան լեռները, որտեղ գտնվում է Չեխիայի ամենաբարձր լեռը` Սնեժկան (ծովի մակերևույթից բարձր է 1602 մ), ինչպես նաև այդտեղ է գտնվում Էլբա գետի բերրի դաշտավայրը։

Երկրամասում է գտնվում Իսպոլինյան լեռների ազգային պարկը, ինչպես նաև Adršpašsko-Teplické skály Broumov-ում գտնվող պետական արգելոցը։

## Վարչական բաժանում
thumb|right|400px|Շրջանի վարչական քարտեզ
Երկրամասի տարածքը բաժանված է 5 շրջանների.

## Բնակչությունը
Բնակչության թվով (547 916 բնակիչ) երկրամասը Չեխիայում զբաղեցնում է 10-րդ տեղը (2011)։ Երկրամասում կա 448 բնակավայր, այդ թվում՝ 43 քաղաք։ 500-ից պակաս բնակչություն ունեցող փոքր բնակավայրերը կազմում են ամբողջ բնակավայրերի 65% -ը։ Բնակչության խտությունը կազմում է 115.13 բնակիչ 1 կմ²-ի հաշվով, ինչը մի փոքր ցածր է երկրի միջին մակարդակից։

## Բնակավայրերը

### Քաղաքներ

### Գյուղեր

* Սադովա

## Տնտեսություն
Մարզն ունի զարգացած տեքստիլ արդյունաբերություն, ինչպես նաև գյուղատնտեսություն։ Զբոսաշրջությունը տարածաշրջանում կարևոր տնտեսական գործոն է։

## Ծանոթագրություններ

## Արտաքին հղումներ
* Официальный сайт администрации края

Կատեգորիա:Չեխիայի տարածաշրջաններ
Ռիչարդ Հեք

**Ռիչարդ Ֆրեդ Հեք** (, ), նորագույն ժամանակների ամերիկացի քիմիկոս։ Լայն ճանաչում է ձեոք բերել իր անունը կրող քիմիական ռեակցիայի՝ Հեքի ռեակցիայի շնորհիվ, որի համար նրան 2010 թվականին շնորհվել է Նոբելյան մրցանակ։ Այդ օրգանական քիմիական ռեակցիայի էությունն այն է, որ *paládium(0)* տարրը օգտագործվում է որպես կատալիզատոր ածխաջրածինների հալոգենածանցյալների և ալկենների միացություններ ստանալու համար, որոնք կարող են օգտագործվել ինչպես դեղագործության մեջ՝ քաղցկեղի դեմ պայքարելու նպատակով, այնպես էլ՝ համակարգչային տեխնիկայում՝ բարակ էկրաններ ստեղծելու համար։

## Կենսագրություն
Ծնվել է 1931 թվականին, ամերիկյան Մասաչուսեթս նահանգի Սփրինգֆիլդ քաղաքում, քիմիկոսի ընտանիքում։ 1952 թվականին ավարտել է Լոս Անջելեսի Կալիֆոռնիական համալսարանը։ Հենց այդտեղ էլ երկու տարի անց պաշտպանել է իր գիտական ատենախոսությունը և ստացել փիլիսոփայական գիտությունների դոկտորի աստիճան։ Աշխատանքային գործունեությունն սկսել է Շվեյցարիայում՝ Ցյուրիխի բարձրագույն տեխնիկական դպրոցում, այնուհետև աշխատանքի է անցել իր հարազատ բուհում՝ Լոս Անջելեսի Կալիֆոռնիական համալսարանում։ 1957 թվականից պաշտոն է զբաղեցրել *Hercules co* ընկերությունում, որտեղ աչքի ընկնելով՝ 1971 թվականին հրավիրվել է Դելավերի համալսարան և աշխատել մինչև 1989 թ. կենսաթոշակի անցնելը։ Կյանքի վերջին տարիներն անց է կացրել ֆիլիպինյան Քեսոն Սիթի քաղաքում (կինը ֆիլիպինուհի էր)։

## Ծանոթագրություններ

## Արտաքին հղումներ
* Պրոֆիլը nobelprize.org-ում

Կատեգորիա:Ամերիկացի գիտնականներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի քիմիկոսներ
Կատեգորիա:Բնօրինակում անաղբյուր հոդվածներ
Այտկենի պարկավոր մուկ

**Այտկենի պարկավոր մուկ** (), տեսակ պարկավոր գիշատիչների ընտանիքի փոքրոտանի պարկավոր մկների ցեղից։ Ավստրալիայի էնդեմիկ է։

## Տարածում
Տեսակն ապրում է ավստրալիական Հարավային Ավստրալիա նահանգի Կենգուրու կղզում։ Ապրում են առավելապես կղզու հարավային մասում, հանդիպում են Ֆլինդերս-Չեյզի պարկի տարածքում։

Սնվելու միակ միջավայրը նոսր անտառներն են, որոնք գտնվում են ծովի մակարդակից 270 մ բարձրության վրա և ծածկված են նվենիներով։

## Արտաքին տեսք
Մարմնի երկարությունը գլխով հանդերձ 80-ից մինչև 90 մմ է, պոչը 90-ից 100 մմ։ Մեծ կենդանին կշռում է 20-ից 25 գ։ Մազածածկույթը կարճ է, թանձր և փափուկ։ Մեջքը մուգ մոխրագույն է։ Որովայնն ավելի վառ գույնի է։ Դունչը ձգված, սրածայր է։ Ականջները մեծ են։ Հետևի թաթերը կարճ են։ Պոչը մարմնից երկար է։ Ի տարբերություն ցեղի այլ ներկայացուցիչների` Այտկենի պարկավոր մկան պոչի վրա բացակայում է ճարպային առանձնացումը։

## Կենսակերպ
Վարում է վերգետնյա, միայնակ կենսակերպ։ Ակտիվ են լինում գիշերները։ Ցերեկը անցկացնում են իրենց բներում։ Առավելապես սնվում են միջատներով, ինչպես նաև` փոքր անողնաշարավորներով։

## Բազմացումը
Տեսակի էկոլոգիան քիչ է ուսումնասիրվել` խիստ հազվադեպ հանդիպելու պատճառով։ Բազմացումը տևում է սեպտեմբերից հունվար։
Արական սեռի ներկայացուցիչները սատկում են իգական սեռի ներկայացուցիչների բեղմնավորումից կարճ ժամանակ անց։ Իգական սեռի ներկայացուցիչները կարող են ապրել երկրորդ տարին։

## Ծանոթագրություններ

Կատեգորիա:Անհետացող կենդանիներ
Կատեգորիա:Կենդանիներ այբբենական կարգով
Սեմյուել Սաքս

**Սեմյուել Սաքս** (, ), հրեական ծագում ունեցող ամերիկացի բանկիր, «Goldman Sachs» ֆինանսական խոշոր ընկերության համահիմնադիր։

## Կենսագրություն
Ծնվել է Մերիլենդում՝ Բավարիայից այստեղ վերաբնակեցված հրեաների ընտանիքում։ Հայրը՝ Ջոզեֆ Սաքսը, թամբագործ վարպետի որդի է եղել, զբաղվել է ուսուցչությամբ։ Ամուսնանալով իր աշակերտուհիներից մեկի հետ, որը ունևոր ոսկերիչ Բայերի դուստրն էր՝ Ջոզեֆ Սաքսը փախել է Ամերիկա։ Նրանք ունեցել են հինգ զավակ։ Ծնողների մահից հետո Սեմյուել Սաքսը ստիպված է եղել 15 տարեկանից աշխատել։

Նրա ավագ եղբայրը՝ Ջուլիուսը, ամուսնացել է Մարկուս Գոլդմանի դստրերից մեկի հետ։ Պայմանագրի հիման վրա կնքված ամուսնությունը հաջողություն է բերել, և Գոլդմանները որոշել են իրենց կրտսեր դստերը՝ Լուիզային, ևս ամուսնացնել Սաքսերի ընտանիքի մյուս ներկայացուցչի՝ Սեմյուելի հետ։

1882 թվականին Մարկուս Գոլդմանը փեսային իր հիմնած ընկերությունում գործընկերներ դառնալու առաջարկ է արել։ Սեմյուել Սաքսը ընդունել է աներոջ առաջարկությունը, վաճառել է իր հագուստի խանութը և 15000 $ ներդրումային ֆոնդով դարձել ընկերության բաժնետեր։ Ընկերությունը վերանվանվել է «M. Goldman & Sachs»:

1904 թվականին Մարկուս Գոլդմանի մահից հետո մինչև Մեծ ճգնաժամը ընկերության ղեկավարությունը ստանձնել է Սաքսը։ Նա ընկերության ֆոնդերի համալրման համար ակտիվորեն արժեթղթեր է թողարկել։

## Ծանոթագրություններ

## Գրականություն
* 

## Արտաքին հղումներ
* Сэмюэл Сакс

Կատեգորիա:Ամերիկացի գործարարներ
Կատեգորիա:Ամերիկացի բանկիրներ
Great!

**Great!** (), հարավկորեական գըրլ բենդ MOMOLAND-ի երրորդ մինի ալբոմը։ Այն թողարկվել է 2018 թվականի հունվարի 3-ին «Dublekick Company» լեյբլով և տարածվել է *Loen Entertainment* ընկերության միջոցով։ Ալբոմը պարունակում է վեց երգ, նարառյալ գլխավոր «Bboom Bboom» երգը, ինչպես նաև նրա գործիքավորված տարբերակը և ավելի վաղ թողարկված «Wonderful love» սինգլը։

## Տրեկ-լիստ

## Չարթեր

## Ռելիզի պատմություն

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Վելզերներ

**Վելզերներ** (),  աուգսբուրգյան և նյուրնբերգյան  պատրիկների և խոշոր առևտրականների տոհմ։ Աուգսբուրգ կայսերական քաղաքում Վելզերների տոհմը հիշատակվել  է դեռևս 1246 թվականից։ Վելզերների աուգսբուրգյան առանձնատունը քաղաքի տեսարժան վայրերից մեկն է։

Վելզերների առևտրային ընկերությունն Աուգսբուրում բացվել է 1420 թվականին և հանրաճանաչություն ձեռք բերել արծաթի, բամբակի և վելվետի (թավշանման կտոր) առևտրի շնորհիվ։

Հաջորդ հարյուրամյակում Վելզերները մանուֆակտուրաների սեփականատեր են եվրոպական տարբեր քաղաքներում, այդ թվում՝  Անտվերպենում, Լիոնում, Մադրիդում, Նյուրնբերգում, Սևիլիայում, Լիսաբոնում, Վենետիկում, Հռոմում և Սանտո-Դոմինգոյում։ Առևտրի միջոցով վաստակած իրենց հսկայական  կարողությամբ Վելզերները ֆինանսավորել են  Եվրոպայի տարբեր միապետերի, իսկ Կարլ V Հաբսբուրգը նրանց ազնվականի կոչում է շնորհել։

Անտոն Վելզերը 16-րդ դարի սկզբին սիրային կապի մեջ է եղել Աննա Լամինիտի հետ,որը նրան որդի է պարգևել։ Բանկիրը երկար ժամանակ նրան վճարել  է երեխայի ապրուստի համար, չկասկածելով որ նա վաղուց է մահացել։

Բարտոլոմեո Վելզերը, բանկիր  Ֆուգգերամի  հետ կայսերը՝ որպես փոխատվություն, տվել են  12 տոննա ոսկի, որի դիմաց, որպես գրավ ստացել է  Վենեսուելա տարածքը։ Նոր հողերի գաղութացման համար նա ուղարկել է Նիկոլայ Ֆեդերմանին։ 20 տարի հետո իսպանական գաղութային իշխանությունների բռնությունները զրկել են Վելզերներին Ամերիկայի իրենց տարածքներից, իսկ ինքը՝ Բարտոլոմեոն, գլխատվել է։

Նրա զարմիկը  բեղմնավոր գրող, Գալիլեի և այլ գիտնականների հովանավոր Մարկն էր, իսկ զարմուհին՝ Ֆիլիպիննան, գաղտնի ամուսնացել է  էրցհերցոգ Ֆերդինանդ Ավստրիացու հետ (Կառլոս 5-րդի զարմիկի հետ)
: Նրանց երեխաները կրել են Բուրգաու կոմսի տիտղոսը։

## Գրականություն
* Պաչկալով Ա.Վ.  Ֆինանսային արքայատոհմեր։ գլոբալիզմի ճարտարապետներ-Մ. Կոնցեպտուալ, 2019. — 320 с. — ISBN 978-5-907172-32-6

## Ծանոթագրություններ

## Արտաքին հղումներ
* Venezuela

Կատեգորիա:Բնօրինակում անաղբյուր հոդվածներ
Կատեգորիա:Գերմանացի ազնվական ընտանիքներ
Կատեգորիա:Գերմանացի ընտանիքներ
Կատեգորիա:Հարստություններ
Կատեգորիա:Վենեսուելայի պատմություն
Just Right (Got7-ի մինի ալբոմ)

***Just Right***, հարավկորեական բոյ բենդ GOT7-ի երրորդ մինի ալբոմը։ Այն թողարկվել է 2015 թվականի հուլիսի 13-ին JYP Entertainment լեյբլով և գլխավոր «Just Right (딱 좋아)» երգով։ Մասնակիցներ JB-ն, Մարկը և Ջեքսոն Վանը մասնակցել են լիրիկայի, ռեփ պարտիայի ստեղծման մեջ` ընդհանուր առմամբ երկու երգում։

## Տրեկ-լիստ

## Չարթեր

### Ալբոմային չարթ

### Սինգլ
«**Just Right**»

### Վաճառք

## Ծանոթագրություններ

Կատեգորիա:2015 մինիալբոմներ
Կատեգորիա:Got7-ի ալբոմներ
Կատեգորիա:Կորեերեն մինիալբոմներ
Մուրսիլիս Ա

**Մուրսիլիս Ա**
(երբեմն գրվում է Մուրշիլիս), () խեթական թագավոր Ք.ա. մոտ 1620-1590 թվականներ, ըստ մեր ժամանակներում ընդունված միջին ժամանակագրության կամ այլընտրանքայինի՝ Ք.ա. մոտ 1556–1526 թվականներ (կարճ ժամանակագրություն)։ Հավանաբար իր նախորդի՝ Խաթթուսիլիս Ա-ի թոռն էր։ Նրա քույրը Խարապշիլին էր, իսկ կինը՝ Կալի թագուհին։

Մուրսիլիսը անչափահաս էր գահ բարձրացել։ Հասունանալով նա վերսկսել է Խաթթուսիլիս Ա-ի մղած պատերազմը Սիրիայի հյուսիսում։ Նա նվաճել է ամորեական Յամհադի թագավորությունը և նրա մայրաքաղաք Հալեպը, որ փրկվել էր Խաթթուսիլիից։ Այնուհետև նա անցել է աննախադեպ երթով 2000 կիլոմետր դեպի հարավ, Միջագետքի սիրտը, որտեղ Ք.ա. 1595 թվականին նա ավերել և կողոպտել է Բաբելոն քաղաքը։ Բաբելոնի վրա Մուրսիլիսի հարձակվելու դրդապատճառներն անհայտ են, չնայած Ուիլյամ Բրոդը ենթադրում էր, որ պատճառը հացահատիկի ձեռքբերումն էր, քանի որ Թերայի ժայթքման ամպերը նվազեցրել էին հիթթիթների բերքը։

Բաբելոնյան արշավանքը չէր կարող նշանակել տարածաշրջանային ինքնիշխանության գործադրում։ Այդ քաղաքը պարզապես շատ հեռու էր Անատոլիայից և հիթթիթների իշխանական կենտրոնից։ Այնուամենայնիվ կարծում են, որ բաբելոնյան արշավանքը վերջ է տվել Համմուրաբիի Ամորեացիների տոհմին և թույլ տվել, որ Կասսիտները գրավեն իշխանությունը, կարող էր կապ ունենալ նրանց հետ դաշնակցելու հետ կամ նրանց բարեհաճության դրդելու փորձ լինել։ Հնարավոր է նաև, որ Մուրսիլիսը հեռահար հարձակումը ձեռնարկել էր անձնական դրդապատճառներով, այն է՝ որպես իր նախորդի՝ Խաթուսիլիս Ա-ի ռազմական սխրագործությունները գերազանցելու միջոց։

Երբ Մուրսիլիսը վերադարձել է իր թագավորություն, զոհ է գնացել իր փեսա, ապագայում՝ Խանտիլիս Ա թագավորի գլխավորած (որը և գրավել է գահը) և վերջինիս փեսա Զիդանտասի մասնակցությամբ դավադրությանը։ Նրա մահով սկսվել է սոցիալական անկարգությունների և կենտրոնական իշխանության քայքայման մի շրջան, որին հաջորդել է Սիրիայում կատարված նվաճումների կորուստը։

## Տես նաև
* History of the Hittites

## Ծանոթագրություններ

Կատեգորիա:Սպանված միապետներ
Կատեգորիա:Խեթական թագավորություն
Կատեգորիա:Սպանված թագավորական ընտանիքի անդամներ
Կատեգորիա:Մ.թ.ա. 17-րդ դարի ղեկավարներ
Թերեզա Քրիստինա

**Թերեզա Քրիստինա Կորեա դա Կոստա Դիաս** (, ), բրազիլացի կին քաղաքական գործիչ։ Դեմոկրատներ կուսակցության անդամ (DEM): Գյուղատնտեսության, անասնաբուծության և պարենային մատակարարման գործող նախարար (2019 թվականից)։ 2015-2019 թվականներին եղել է Ազգային կոնգրեսի պատգամավոր։

## Կենսագրություն
Ծնվել է 1954 թվականի հուլիսի 6-ին Մատու Գրոսու դու Սուլի նահանգի վարչական կենտրոնում՝ Կամպու Գրանդի քաղաքում Հայրը՝ Ֆերնանդո Աուգուստո Կորեա դա Կոստան (*Fernando Augusto Correa da Costa*) է, մայրը՝ Մարիա Մանուելիտա Ալվես դե Լիմա Կորեա դա Կոստան (*Maria Manuelita Alves de Lima Correa da Costa*)։

Մինաս Ժերայս նահանգի Վիսկոզայի դաշնային համալսարանում ստացել է բակալավրի աստիճան։ Մասնագիտությամբ ինժեներ է։

2001-2003 թվականներին եղել է Մատու Գրոսու դու Սուլ գյուղատնտեսության ֆեդերացիայի (*Federação da Agricultura e Pecuária de Mato Grosso do Sul — Famasul*) և Մատու Գրոսու դու Սուլ սերմերի արտադրողների ասոցիացիայի տնօրեն (*Associação dos Produtores de Sementes de Mato Grosso do Sul — Aprosul*)։ 2003-2006 թվականներին՝ Մատու Գրոսու դու Սուլ սելեկցիոներների ասոցիացիայի տնօրեն (*Associação dos Criadores de Mato Grosso do Sul — Acrissul*)։

2007-2014 թվականներին եղել է Մատու Գրոսու դու Սուլ նահանգի ագրարային զարգացման, արտադրության, արդյունաբերության, առևտրի և զբոսաշրջության քարտուղար՝ Անդրե Պուչինելիի ղեկավարությամբ։ 2011-2014 թվականներին՝ հանքային ռեսուրսների կառավարման ընկերության գլխավոր գործադիր տնօրեն (*Empresa de Gestão de Recursos Minerais-MS-MINERAL*)։

2014 թվականի հոկտեմբերի 5-ի համընդհանուր ընտրություններում Մատու Գրոսու դու Սուլ նահանգում ստացել է 75149 ձայն և Սոցիալիստական կուսակցությունից ընտրվել է Ազգային Կոնգրեսի պատգամավոր (PSB)։ 2014 թվականի ապրիլի 16-ին 36 պատգամավորից ընտրվել է Սոցիալիստական կուսակցության խորհրդարանական խմբի ղեկավարի տեղակալ, իսկ 2017 թվականի փետրվարի 1-ից՝ ղեկավար։ 2017 թվականի հոկտեմբերին լսել է սոցիալիստական կուսակցությունը, այն բանից հետո, երբ կուսակցությունն անցել է նախագահ Միշել Տեմերի ընդդիմությանը։ Դեկտեմբերին անդամագրվել Է դեմոկրատների (DEM) կուսակցությանը։ Նա հսկայական նվիրատվություններ է ստացել թունաքիմիկատների հետ կապված բիզնեսից։ 2018 թվականին գլխավորել է հատուկ կոմիտեն, որը հավանություն է տվել թունաքիմիկատների օգտագործման սահմանափակումների վերացման օրինագծին։ Թերեզա Քրիստինան պնդում էր, որ նոր թունաքիմիկատների թողարկումը օգուտ կբերի շրջակա միջավայրին, քանի որ դրանք «հավանաբար ավելի արդյունավետ կլինեն և, հետևաբար, կօգտագործվեն փոքր քանակությամբ»։ Թունաքիմիկատների օգտագործմանն աջակցելու համար շրջակա միջավայրի պաշտպանները Թերեզա Քրիստինային անվանել են «թունավոր մուսա» (Սառա Լ․ Կրոսբիի «Թունավոր մուսա» հայտնի գրքի նմանությամբ)։ Ի տարբերություն իր գործընկերների մեծամասնության, նա միշտ կոռեկտ է արտահայտություններում և ոչ մեկին չի վիրավորում, ուստի կառավարությունում նմանվում է «սպիտակ ագռավ»-ի (լատ. rara avis)։

2018 թվականի նոյեմբերի 7-ին հայտարարվել է, որ Թերեզա Քրիստինան Բոլսոնարուի աշխատասենյակում կստանա գյուղատնտեսության, անասնաբուծության և պարենային մատակարարման նախարարի պաշտոնը՝ նախագահ Ժաիր Բոլսոնարուի գլխավորությամբ։ Պաշտոնը ստանձնել է 2019 թվականի հունվարի 1-ին։ Փոխարինել է Բլեյրո Մագգիին։

## Ծանոթագրություններ

Կատեգորիա:Բրազիլիայի քաղաքական գործիչներ
Կատեգորիա:Կանայք քաղաքականությունում
Վիբորգի ավտոկայան

**Վիբորգի ավտոկայան** (), ավտոկայանի շենք Վիբորգ քաղաքում, որը սպասարկում է քաղաքային, մերձքաղաքային և միջքաղաքային ավտոբուսային երթուղիները։ Գտնվում է քաղաքի կենտրոնում, Վոկզալնայա հրապարակի և Լենինգրադյան պողոտայի անկյունում, քաղաքի երկաթուղային կայարանի անմիջական հարևանությամբ։ 2019 թվականի վերակառուցումից հետո տարածքների զգալի մասը օգտագործվում է առևտրի և հանրային սննդի ձեռնարկությունների կողմից։

## Պատմություն
270px|thumb|left|Ավտոկայանի տեսքը հյուսիս-արևմտյան կողմից մինչև 2019 թվականի վերակառուցումը
1930-ականների սկզբին Կարելական պարանոցը ծածկված էր խիտ ճանապարհային ցանցով։ Վիբորգը վերածվել էր ութ մայրուղիների հանգույցի և 1931-1932 թվականներին ճարտարապետ Վյայնյո Կեյնյանենի նախագծով ֆունկցիոնալիզմի ոճով կառուցվեց ավտոկայան, որը դարձավ Ֆիննոսկանդիայի առաջին շենքը, որը հատուկ նախատեսված էր ուղևորներին և փոխադրողներին ծառայություններ մատուցելու համար։ Դրանից հետո Ֆինլանդիայի ավտոկայանները նախագծվում էին Վիբորգի ավտոկայանի նմանությամբ։ Ավտոկայանի շենքի ընդհանուր համալիրը, ներառում էր նաև  բենզալցակայանի շենքը էր, որը կառուցվել էր նույն թվականին՝ ճարտարապետ Վ. Լյոյուսկյայի նախագծով։ Դեռևս ավելի վաղ՝ 1928-1929 թվականներին, Օտտո-Իիվարի Մեուրմանի նախագծով մերձակայքում կառուցվել էր «*[[Royal Dutch Shell|Shell]]*» ընկերության բենզալցակայանը։

270px|thumb|right|Կայարանի կորած բենզալցակայանի կորպուսը, 1932 թվական

Սկզբում ավտոկայանի շենքը փոքրիկ մեկ հարկանի շինություն էր, որի ճակատային մասում տեղադրված էին մեծ պատուհաններ։ Բայց արագորեն աճող ուղևորափոխադրումների պատճառով 1936 թվականին ճարտարապետ Ունո Ուլբերգի նախագծով այն վերակառուցվեց և ընդլայնվեց։ Այդ ժամանակվանից ավտոկայանը երկհարկանի շինություն էր` սպասասրահով, տոմսարկղերով և առևտրի և հանրային սննդի օբյեկտներով։ Ավտոկայանի հիմնական գործառույթը միջքաղաքային և մերձքաղաքային ուղևորափոխադրումների կազմակերպումն էր։ Քաղաքում հասարակական տրանսպորտի հիմնական տեսակը տրամվայն էր։ 1939 թվականին, ըստ չվացուցակի, ավտոբուսները ժամանում էին կայարան և այդտեղից մեկնում ամեն 12 րոպեն մեկ ժամը 7։00–ից մինչև 20։00: Ուղևորահոսքերի մեծացման հետ կապված նախատեսվում էր Կարմիր ջրհորի հրապարակում կառուցել ևս մեկ ավտոկայան։ Քաղաքում գործող ավտոբուսների թիվը կտրուկ աճել էր 1957 թվականից քաղաքի տրամվայի երթևեկությունը փակելու պատճառով։

Խորհրդա-Ֆիննական պատերազմների ընթացքում (1939-1944) վնասված ավտոկայանի շենքը վերանորոգվել և վերաբացվել էր 1959 թվականին։ Խորհրդային տարիներին այն ամենամեծն էր Լենինգրադի մարզում։ «*Shell*» ընկերության նախկին բենզալցակայանի շենքը շարունակում է գործել։ 1993 թվականից գործում է նոր բենզալցակայան, որը կառուցվել է 1932 թվականին կառուցված կայանի փոխարեն, որը ոչնչացվել էր պատերազմի ժամանակ։

2019 թվականի վերակառուցումից հետո, ավտոկայանի շենքի մեծ մասը զբաղեցնում է «*[[KFC]]*» միջազգային արագ սննդի ցանցի ձեռնարկությունը։

## Ծանոթագրություններ

## Գրականություն
* 
* 
* 
* 

## Արտաքին հղումներ
* Довоенные изображения здания на «Виртуальном Выборге» 

Կատեգորիա:Բնօրինակում անաղբյուր հոդվածներ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Վիբորգի ճարտարապետական հուշարձաններ
Կատեգորիա:Վիբորգի շենքեր և կառույցներ
Հենրի Ջեքսոն Կրտսեր

**Հենրի Ջեքսոն կրտսեր** (, ), ամերիկացի պրոֆեսիոնալ բռնցքամարտիկ, բռնցքամարտի աշխարհի չեմպիոն, ով հայտնի է Հենրի Արմսթրոնգ անվամբ։ Բազմաթիվ քննադատների և պրոֆեսիոնալ գործընկերների կողմից համարվում էր բոլոր ժամանակների մեծագույն բռնցքամարտիկներից մեկը։

Այն ժամանակ, երբ կար աշխարհի ընդամենը 8 համընդհանուր ճանաչված տիտղոսներ, նա երեք կամ շատ տարբեր տիտղոսներ ուներ, նաև միակ բռնցքամարտիկն էր, ով միաժամանակ պահում էր երեք չեմպիոնական տիտղոս՝ կիսաթեթև, թեթև և կիսամիջին քաշային կարգերում (կարճ ժամանակահատվածում, 1938 թվականին)։

Արմսթրոնգը տասնիններորդ անգամ պաշտպանեց տիտղոսը կիսամիջին քաշային կարգում։ 2007 թվականին «The Ring»-ը Արմսթրոնգին անվանել է վերջին 80 տարիների երկրորդ մեծ բռնցքամարտիկ։ Բերտ Շուգարը Արմսթրոնգին նաև անվանել է բոլոր ժամանակների երկրորդ մեծագույն բռնցքամարտիկը։

## Տես նաև
* Բռնցքամարտի աշխարհի չեմպիոնների ցանկը բազմակի քաշային խմբերում

## Ծանոթագրություններ

## Արտաքին հղումներ
* The Official Henry Armstrong Web Site 
* Henry Armstrong Foundation Web Site
* Biographical sketch for Henry Armstrong

Կատեգորիա:Ամերիկացի բռնցքամարտիկներ
Կատեգորիա:Ամերիկացիներ իռլանդական սերմամբ
Կատեգորիա:Աշխարհի չեմպիոններ
Կատեգորիա:Բռնցքամարտիկներ այբբենական կարգով
Թերի Բրեդշոու

**Թերի Փեքսթոն Բրեդշոու** (, ), ամերիկյան ֆուտբոլի պրոֆեսիոնալ ֆուտբոլիստ, խաղացել է Ֆուտբոլի ազգային լիգայի «Փիթսբուրգ Ստիլերզ» ակումբում։ Ներկայումս աշխատում է հեռուստատեսային վերլուծաբան և «Fox NFL Sunday» ծրագրի հաղորդավարն է։ Փիթսբուրգում անցկացրած 14 մրցաշրջանում Բրեդշոուն չորս անգամ նվաճել է Սուպերգավաթը և ութ անգամ դարձել Ամերիկյան ֆուտբոլային կոնֆերանսի կենտրոնական դիվիզիոնի չեմպիոն։ Նա երկու անգամ եղել է Սուպերգավաթի ամենաարժեքավոր խաղացողը, իսկ1989 թվականին ներառվել է Ամերիկայի ֆուտբոլի փառքի սրահում։

## Վաղ տարիներ
Բրեդշոուն ծնվել է Շրիվպորտում (Լուիզիանա նահանգ) և երեք երեխաներից երկրորդն էր ֆերմեր և զոդագործ Ուիլյամ Բրեդշոուի և Նովիս Գեյի ընտանիքում։ Մանկությունն անցկացրել է Քլինթոնում (Այովա նահանգ), որտեղ որոշել է դառնալ պրոֆեսիոնալ ֆուտբոլիստ։ Որոշ ժամանակ անց ծնողները վերադարձել են Շրիվպորտ, և նա սկսել է հաճախել Վուդլոնի ավագ դպրոց, որտեղ խաղացել է տեղական ֆուտբոլի հավաքականի կազմում։ 1965 թվականին հասել է եզրափակիչ, որտեղ պարտվել է 12-9 հաշվով։ Դեռևս դպրոցում նա սահմանել է նիզակ նետելու ազգային ռեկորդ՝ նետելով 74,68 մ։

Ավագ դպրոցն ավարտելուց հետո Բրեդշոուն որոշել է ընդունվել Վիրջինիայի Ռաստոն քաղաքում գտնվող Լուիզիանայի տեխնոլոգիական ինստիտուտ։ Համալսարանում նա «Tau Kappa Epsilon» եղբայրության անդամ էր, եղել է Քրիստոնյա մարզիկների եղբայրության անդամ և հաճախ է ելույթներ ունեցել սպորտային խնջույքների և այլ միջոցառումների ժամանակ։

1969 թվականին նա NFL սկաուտների կողմից արդեն համարվում էր քոլեջի լավագույն ֆուտբոլիստներից մեկը։ Սովորելու երրորդ տարում նա անցել է 2890 յարդ և այդ ցուցանիշով եղել NCAA-ի առաջատարը։ Նրա օգնության շնորհիվ Լուիզիանայի թիմը 33:13 հաշվով հաղթել է Աքրոնի թիմին՝ ձեռք բերելով Ռայս Բոուլ։ Ուսման չորրորդ տարում նա անցել է 2314 յարդ՝ այդ ցուցանիշով առաջնությունում զբաղեցնելով երրորդ տեղը, իսկ նրա թիմն ավարտել է մրցաշրջանը 8-2 հաշվով։ Ամփոփիչ մրցաշրջանում նրա ցածր ցուցանիշները պայմանավորված են այն հանգամանքով, որ մրցաշրջանի ընթացքում նրա թիմը խաղացել է ընդամենը 10 խաղ, և մրցաշրջանի երկրորդ կեսին մեծ առավելության պատճառով որոշ խաղեր հանվել են խաղացանկից։

## Քաղաքականություն
2012 թվականին նախագահական ընտրապայքարում նա սատարել է Նյուտ Գինգրիչի թեկնածությունը Հանրապետական կուսակցությունից։

## Մրցանակներ
2001 թվականի հոկտեմբերի 11-ին Բրեդշոուն աստղ է ստացել Հոլիվուդի Փառքի ծառուղում՝ դառնալով NFL-ի առաջին և միակ խաղացողը (2008 թվականի մայիսի 31-ի դրությամբ)։

## Սկավառակագրություն
### Ալբոմներ

### Սինգլներ

### Համատեղ ձայնագրություններ
* «NFL Country»  (Գլեն Քեմփբելի հետ «You Never Know Just How Good You’ve Got It», 1996 թվական)
* «Ամուսնացած է ... երեխաների հետ»  («Dud Bowl II», 1995)

## Ֆիլմագրություն

## Ծանոթագրություններ

## Արտաքին հղումներ
* FoxSports.com — NFL- TERRY BRADSHAW
* Bradshaw’s Hall of Fame page
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:ԱՄՆ-ի հանրապետական կուսակցության անդամներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Շատալո

**«Շատալո»,** Ալեքսեյ Դյոմինի ռուսական մուլտֆիլմը՝ հիմնված Յուրի Կովալի պատմվածքների վրա։ Նկարահանվել է 2010 թվականին «Անիմոս» ստուդիայի «Ռուս դասականները երեխաների համար» շարքի շրջանակներում։

## Սյուժե
Սյուժեն հիմնված է «Շատալո» մանրապատումի և «Մաքուր Դոր» («Նյուրկա», «Ջուր փակ աչքերով») շարքի պատմվածքների վրա։

Գյուղում ապրում է Շատալո անունով մի սև կատու։ Նա սիրում է թափառել հորի մոտ, բայց տեղացիները քշում են նրան՝ համարելով, որ նա դժբախտություն է բերում, օրինակ՝ ինչ-որ մեկը սայթաքում է՝ լի դույլերը ձեռքին, կամ ինչ-որ բան է ընկնում հորը։ Միայն առաջին դասարանցի Նյուրկան է երբեմն կերակրում Շատալոյին։ Նա նայում է գյուղի բնակիչներին դպրոցում իրեն նվիրված հեռադիտակով, և մտածում է, թե արդյոք բոլորը լաց կլինեն, եթե նա մահանա։

Մի օր ձկնորսները Շատալոյին տանում են իրենց հետ՝ մտածելով, որ նա իրենց երջանկություն կբերի։

## Ստեղծողներ
* Ռեժիսոր՝ Ալեքսեյ Դյոմին
* Սցենարիստ՝ Ալեքսեյ Դյոմին
* Բեմադրող նկարիչ՝ Ալեքսեյ Դյոմին
* Անիմատորներ՝ Եկատերինա Բոյկովա, Սվետլանա Զիմինա, Դմիտրի Նովոսելով, Եվգենի Իվանով, Նադեժդա Լեմինա, Ալեքսեյ Դյոմին
* Նկարիչներ՝ Իրինա Դիմիչ, Վերա Պիունովա, Սվետլանա Սբիտնևա, Վիկտորիա Տյորտի-Օոլ
* Համակարգչային հավաքում և մշակում՝ Պյոտր Զախարժևսկի, Մաքսիմ Դոլժանսկի
* Ձայնային ռեժիսոր՝ Վիկտոր Բրուս
* Պրոդյուսեր՝ Թենգիզ Սեմյոնով
* Դերերի հնչյունավորում՝ Իլ Կրիվալևա, Ալեքսանդր Կլյուկվին, Մարիա Կլյուկվինա
* Ստեղծողները ներկայացվաշ են մուլտֆիլմի լուսագրերում։

## Մրցանակներ
* 2011 - Ֆիլմը ներառվել է Սուզդալի Ռուսական 16-րդ բաց անիմացիոն կինոփառատոնի մրցութային ծրագրում, արժանացել «Լավագույն դրամատուրգիայի համար» մրցանակին և գրավել առաջին տեղը փառատոնի մասնագիտական վարկանիշում։
* 2011 - «Պատուհան դեպի Եվրոպա» կինոփառատոնում Ալեքսեյ Դյոմինն արժանացել է վկայականի Գեղարվեստական միջոցների հմտության և համառոտության համար։
* 2011 - Մուլտֆիլմն արժանացել է Ռուսաստանի կինոգետների և կինոքննադատների գիլդիայի «Սպիտակ փիղ» մրցանակի լավագույն անիմացիոն ֆիլմի համար։

## Ծանոթագրություններ

## Արտաքին հղումներ
* 
* «Շատալո» — animos.ru
* Մուլտֆիլմը mults.spb.ru կայքում
* 

Կատեգորիա:2010 մուլտֆիլմեր
Կատեգորիա:Մուլտֆիլմեր կատուների մասին